# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 10630**

**Λιβαδειά 31 / 5/2023**

**ΑΠΟΣΠΑΣΜΑ**

Από το πρακτικό της αριθμ.2023-10ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **102**

**ΘΕΜΑ** :Έγκριση 5ου Τακτοποιητικού Ανακεφαλαιωτικού Πίνακα Εργασιών του έργου: **«ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ»**

Στη Λιβαδειά σήμερα την 29η Μαϊου 2023, ημέρα Δευτέρα και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **10116/25-5-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 17 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  | Μητάς Αλέξανδρος | 2 | Γιαννακόπουλος Βρασίδας |
|  | Δήμου Ιωάννης | 4 | Πούλου Παναγιού (Γιώτα) |
|  | Αποστόλου Ιωάννης | 5 | Γαλανός Κων/νος |
|  | Σάκκος Μάριος | 6 | Φορτώσης Αθανάσιος |
|  | Νταντούμη Ιωάννα (Απούσα από 2-18 ΘΗΔ) | 7 | Τζουβάρας Νικόλαος |
|  | Καράβα Χρυσοβαλάντου Βασιλική (Βάλια) | 8 | Πούλος Ευάγγελος |
|  | Μερτζάνης Κων/νος | 9 | Κοτσικώνας Επαμεινώνδας |
|  | Παπαϊωάννου Λουκάς( Απών από 2-11 ΘΗΔ) | 10 | Αρκουμάνης Πέτρος |
|  | Σαγιάννης Μιχαήλ | 11 | Μπράλιος Νικόλαος |
|  | Καπλάνης Κων/νος | 12 | Γερονικολού Λαμπρινή |
|  | Τόλιας Δημήτριος | 13 | Τσιφής Δημήτριος |
|  | Καράλης Χρήστος (Απών στο 1 και 3-18 ΘΗΔ) | 14 | Αλεξίου Λουκάς |
|  | Καραμάνης Δημήτριος | 15 | Καλέα Ανδρομάχη |
|  | Πλιακοστάμος Κων/νος (Απών από 2-18 ΘΗΔ) | 16 | Σπυρόπουλος Δημοσθένης |
|  | Χέβα Αθανασία (Νάνσυ) |  | Οι οποίοι δεν παρευρέθησαν |
|  | Τουμαράς Βασίλειος |  | αν και κλήθηκαν νόμιμα |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **10116/25-5-2023**   πρόσκληση της Προέδρου, πλην του Προέδρου της Κοινότητας Κορώνειας κ. Φουντά Χρήστου ο οποίος παρέστη.

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 13*Ο* θέμα της ημερήσιας διάταξης της υπ αριθμ 10116/25-5-2023 πρόσκλησης η κ. Πρόεδρος έθεσε υπόψη των μελών του Δημοτικού Συμβουλίου το υπ το με αριθμό πρωτ 10061/24-5-2023 έγγραφο της Δ/νσης Τεχνικών Υπηρεσιών του Δήμου στο οποίο αναφέρονται:

Α. ΙΣΤΟΡΙΚΟ ΤΟΥ ΕΡΓΟΥ

1. Με την υπ΄ αριθμό 212/2018 (ΑΔΑ: ΩΡ2ΟΩΛΗ-Ζ87) Απόφαση του Δημοτικού Συμβουλίου εγκρίθηκαν τα τεύχη δημοπράτησης του έργου προϋπολογισμού 5.100.000,00 € (Με Φ.Π.Α).
2. Με την υπ’ αριθμόν 302 / 2018 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 27-8-2018 .
3. Με την υπ’ αριθμόν 440/2018 (ΚΗΜΔΗΣ: (19AWRD004313523 2019-01-09) απόφαση της οικονομικής επιτροπής του Δήμου Λεβαδέων κατακυρώθηκε ο διαγωνισμός του έργου στον οικονομικό φορέα «ΤΡΙΑΙΝΑ ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΤΑΙΡΕΙΑ ΕΜΠΟΡΙΑ ΟΙΚΟΔΟΜΙΚΩΝ ΥΛΙΚΩΝ», με ποσοστό μέσης τεκμαρτής έκπτωσης 52,30% στις τιμές του τιμολογίου της μελέτης. Ο έλεγχος νομιμότητας της ως άνω απόφασης έγινε με το αρ. πρωτ. 59/5037/15.01.2019 Έγγραφο της Αποκεντρωμένης Διοίκησης Θεσσαλίας – Στερεάς Ελλάδας .
4. Η σύμβαση του έργου συνολικού ποσού 2.435.010,02 € με Φ.Π.Α. υπεγράφη στις 22/03/2019 (19SYMV004669802 2019-03-26).
5. Με την υπ’ αριθμ.52/ 11-03-20 απόφαση της Οικονομικής Επιτροπής Δήμου Λεβαδέων (ΑΔΑ: 6Σ7ΛΩΛΗ-ΕΥΧ), έχει εγκριθεί ο 1ος Ανακεφαλαιωτικός Πίνακας του έργου, σε ισοζύγιο με την αρχική σύμβαση .
6. Με την υπ’ αριθμ. 301/ 04-12-20 απόφαση της Οικονομικής Επιτροπής Δήμου Λεβαδέων (ΑΔΑ: 6ΦΑΥΩΛΗ-ΣΤΟ), έχει εγκριθεί ο 2ος Ανακεφαλαιωτικός Πίνακας και η 1η Συμπληρωματική Σύμβαση του έργου, ποσού 158.590,70 €.
7. Με την υπ’ αριθμ. 120/ 18-05-21 απόφαση της Οικονομικής Επιτροπής Δήμου Λεβαδέων (ΑΔΑ: ΨΣΝ9ΩΛΗ-ΞΔ2), έχει εγκριθεί ο 3ος Ανακεφαλαιωτικός Πίνακας και η 2η Συμπληρωματική Σύμβαση του έργου, ποσού 313.056,15 €.
8. Με την υπ’ αριθμ. 223/ 19-07-22 απόφαση της Οικονομικής Επιτροπής Δήμου Λεβαδέων (ΑΔΑ: Ψ5ΑΓΩΛΗ-1ΑΞ), έχει εγκριθεί ο 4ος Ανακεφαλαιωτικός Πίνακας και το 2ο ΠΚΤΝΜΕ.
9. Η προθεσμία υλοποίησης του έργου ήταν 24 μήνες όπως ορίζεται στην σύμβασή του. Με την υπ’ αριθμ.165/ 08-07-20 απόφαση της Οικονομικής Επιτροπής Δήμου Λεβαδέων (ΑΔΑ: ΩΒΑΤΩΛΗ-ΟΜΡ), εγκρίθηκε η 1η παράταση εργασιών κατά επτά μήνες επιπλέον, ήτοι έως 22-10-21.
10. Με την υπ’ αριθμ. 120/ 18-05-21 απόφαση της Οικονομικής Επιτροπής Δήμου Λεβαδέων (ΑΔΑ: ΨΣΝ9ΩΛΗ-ΞΔ2), εγκρίθηκε η 2η παράταση εργασιών κατά έξι μήνες επιπλέον, ήτοι έως 22-04-22.
11. Με την υπ’ αριθμ. 11/ 19-01-22 απόφαση της Οικονομικής Επιτροπής Δήμου Λεβαδέων (ΑΔΑ: ΨΞΗ4ΩΛΗ-ΡΦ1), εγκρίθηκε η 3η παράταση εργασιών κατά έξι μήνες επιπλέον, ήτοι έως 22-10-22.
12. Το έργο περατώθηκε εμπρόθεσμα, σύμφωνα με την υπ’ αριθμ. 564/ 10-01-23 βεβαίωση περάτωσης εργασιών.
13. Η Τελική Επιμέτρηση του έργου υποβλήθηκε με το υπ’ αριθμ. 22032/ 07-12-22 εισερχόμενο έγγραφο

Το έργο χρηματοδοτείται με το ποσό των 1.992.264,23€ από το Ταμείο Συνοχής μέσω ΕΣΠΑ 2014-2020, σύμφωνα με την υπ’αριθ. πρωτ. 6135/17-05-2017 (ΑΔΑ 6ΑΠ846ΧΙ8-ΟΧ5) Απόφαση Ένταξης, (Κωδικός Ενάριθμου 2017ΣΕ27510034) και με το ποσό των 442.745,79€ από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001 (Κ.Α. 64/7341.014) .

Η 1η Συμπληρωματική Σύμβαση χρηματοδοτείται με το ποσό των 158.590,70 € από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001, σύμφωνα με την υπ΄ αριθμό 41781/17-04-2018 (ΑΔΑ: ΨΣΩΤ465Χ18-ΒΑΕ) Απόφαση του Αναπληρωτή Υπουργού Οικονομίας και Ανάπτυξης για ένταξη έργων στη ΣΑΕ 055 του Προγράμματος Δημοσίων Επενδύσεων (Π.Δ.Ε.) σύμφωνα με την οποία έχει ενταχθεί η Πράξη με τίτλο : «Παρεμβάσεις εκσυγχρονισμού κτιριακού αποθέματος αρχιτεκτονικής αξίας (πρώην κτίριο Πανεπιστημίου) και περιβάλλοντος χώρου με εφαρμογές ενεργειακής αναβάθμισης, για τη χρήση Δημοτικών υπηρεσιών και Πολιτιστικών δραστηριοτήτων», Υποέργο 1 της οποίας, είναι το έργο με τίτλο: «Παρεμβάσεις εκσυγχρονισμού κτιριακού αποθέματος αρχιτεκτονικής αξίας και περιβάλλοντος χώρου με εφαρμογές ενεργειακής αναβάθμισης, για τη χρήση Δημοτικών υπηρεσιών και Πολιτιστικών δραστηριοτήτων».

Η 2η Συμπληρωματική Σύμβαση χρηματοδοτείται με το ποσό των 256.558,96 € από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001 και με το ποσό των 56.497,19 € από πιστώσεις του Δήμου Λεβαδέων (Κ.Α. 64/7341.014).

Η αξία των εργασιών της 1ης και 2ης Συμπληρωματικής Σύμβασης δεν υπερβαίνουν αθροιστικά το πενήντα τοις εκατό (50%) της αξίας της αρχικής σύμβασης.

Β. ΠΕΡΙΓΡΑΦΗ ΤΟΥ ΕΡΓΟΥ

Αντικείμενο της παρούσης μελέτης είναι η μετατροπή ενός απαξιωμένου κτιρίου (πρώην Πανεπιστήμιο ), σε χώρο στέγασης διοικητικών υπηρεσιών και πολιτισμού με συνολικό εμβαδό 2.831,56 τ.μ με αρχές βιοκλιματικού σχεδιασμού και ενεργειακά κελύφη με στόχο την εξοικονόμηση ενέργειας, τη μείωση της ατμοσφαιρικής ρύπανσης και τη μείωση των εκπομπών αερίων που προκαλούν την κλιματική αλλαγή

Γ. ΛΟΓΟΙ ΠΟΥ ΥΠΕΒΑΛΑΝ ΤΗ ΣΥΝΤΑΞΗ ΤΟΥ 5ου ΤΑΚΤΟΠΟΙΗΤΙΚΟΥ ΑΠΕ

Ο παρών 5ος Τακτοποιητικός Ανακεφαλαιωτικός Πίνακας Εργασιών συντάχθηκε βάσει της **τελικής επιμέτρησης** του έργου προκειμένου να συμπεριλάβει:

**α)** τις διαφοροποιήσεις σε ποσότητες εργασιών της αρχικής σύμβασης, οι οποίες προέκυψαν κατά τη διάρκεια υλοποίησης του έργου και οι οποίες περιλαμβάνονται στην τελική επιμέτρηση του.

**β)** διαφοροποιήσεις σε ποσότητες εργασιών της 1ης Συμπληρωματικής Σύμβασης Εργασιών, οι οποίες προέκυψαν κατά τη διάρκεια υλοποίησης του έργου και από την αναλυτική επιμέτρηση τους. Η 1η ΣΣΕ συντάχθηκε για να συμπεριλάβει συμπληρωματικές εργασίες που εκτελέστηκαν, από τον αρχικό ανάδοχο, χωρίς να απαιτείται νέα διαδικασία σύναψης σύμβασης. Οι εργασίες αυτές δεν περιλαμβάνονταν στην αρχική σύμβαση, αλλά κατέστησαν αναγκαίες λόγω απρόβλεπτων περιστάσεων κατά τη διάρκεια εκτέλεσής της (συνδέονται με την τροποποίηση της μελέτης, που αφορούσε και τη φέρουσα κατασκευή και η οποία εγκρίθηκε την υπ’ αριθμ. 286/ 10-11-20 απόφαση του Δ.Σ.).

**γ)** διαφοροποιήσεις σε ποσότητες εργασιών της 2ης Συμπληρωματικής Σύμβασης Εργασιών, οι οποίες προέκυψαν κατά τη διάρκεια υλοποίησης του έργου και από την αναλυτική επιμέτρηση τους. Η 2η ΣΣΕ συντάχθηκε για να συμπεριλάβει συμπληρωματικές εργασίες που εκτελέστηκαν, από τον αρχικό ανάδοχο, χωρίς να απαιτείται νέα διαδικασία σύναψης σύμβασης. Οι εργασίες δεν περιλαμβάνονταν στην αρχική σύμβαση, αλλά κατέστησαν απαιτητές και αναγκαίες κατά τη διάρκεια εκτέλεσής της. Συνδέονται με περαιτέρω νέα ευρήματα που επέβαλαν την ενίσχυση της στατικότητας του υφιστάμενου παλαιού κελύφους, αλλά και με την ενδεδειγμένη και απαραίτητη τεχνικά σύνδεση της υφιστάμενης με τη νέα φέρουσα κατασκευή, ως περιγράφεται και σε τεχνική έκθεση τεκμηρίωσης του μελετητή του έργου. Περιλαμβάνονται επίσης απαραίτητες εργασίες για την ολοκλήρωση της φέρουσας κατασκευής και δευτερευόντως συμπληρωματικές εργασίες για την έντεχνη και λειτουργική υλοποίηση του έργου.

**δ)** το επιπλέον κόστος των αναθεωρήσεων των εργασιών, τόσο για την αρχική όσο και για την 1η και 2η Συμπληρωματική Σύμβαση. Οι αναθεωρήσεις υπολογίστηκαν βάσει της υπ’ αριθμ. 359881/2021 (ΦΕΚ 5983Β’/20-12-2021), της υπ’ αριθμ. 16653/2022 (ΦΕΚ 2735Β’/02-06-2022) και της υπ’ αριθμ. Δ11/ 334219/2022 (ΦΕΚ 5565Β’/22-10-2022) αποφάσεων του Υπουργού Υποδομών & Μεταφορών περί καθορισμού συντελεστών αναθεώρησης τιμών δημοσίων έργων, σύμφωνα με την παραγ. 23 του άρθρου 153 του Ν. 4412/16.

Αρχική, 1η και 2η Συμπληρωματική Σύμβαση

Όσον αφορά στην αρχική, την 1η και την 2η Συμπληρωματική Σύμβαση, οι μεταβολές των δαπανών των εκτελεσμένων εργασιών που προκύπτουν από τις αυξήσεις των ποσοτήτων των εργασιών, που προέκυψαν από τις επιμετρήσεις του έργου και οι οποίες περιλαμβάνονται στην τελική επιμέτρησή του και καλύπτονται :

Α. με χρήση της απρόβλεπτης δαπάνης εντός των προβλεπόμενων ορίων και προϋποθέσεων που θέτει το εδάφιο α, της παραγράφου 3, του άρθρου 156, του Ν.4412/2016. Καμία τροποποίηση δεν επέρχεται στο «βασικό σχέδιο» του έργου, ούτε στα βασικά διακριτά στοιχεία του, όπως προβλέπονται στην αρχική σύμβαση.

Β. με χρήση των επί έλασσον δαπανών εντός των προβλεπόμενων ορίων και προϋποθέσεων που θέτει το εδάφιο β, της παραγράφου 3, του άρθρου 156, του Ν.4412/2016.

Για τη διάθεση επί έλασσον δαπανών του 5ου Τακτοποιητικού ΑΠΕ, διατυπώθηκε θετική γνώμη από το Τεχνικό Συμβούλιο Δημοσίων Έργων Περιφερειακής Ενότητας Βοιωτίας, με το υπ’ αριθμ. 4ο / 31-03-23 Πρακτικό του.

Για τον 5ο Τακτοποιητικό ΑΠΕ, διατυπώθηκε θετική γνώμη (προέγκριση) από την Ειδική Υπηρεσία Διαχείρισης Επιχειρησιακού Προγράμματος του Υπουργείου Ανάπτυξης και Επενδύσεων, με το υπ’ αριθμ. 5243 /18-05-23 έγγραφό της.

Δ. ΟΙΚΟΝΟΜΙΚΑ ΣΤΟΙΧΕΙΑ

Ο παρών 5ος Τακτοποιητικός Ανακεφαλαιωτικός Πίνακας Εργασιών διαχωρίζει τις δαπάνες σε τρεις ενότητες, της Αρχικής Σύμβασης , της 1ης Συμπληρωματικής Σύμβασης και της 2ης Συμπληρωματικής Σύμβασης .

**Ο 5ος Τακτοποιητικός Ανακεφαλαιωτικός Πίνακας Εργασιών της αρχικής σύμβασης** ποσού 2.608.572,72 € ήτοι (1.930.777,06 € για αξία εργασιών, 172.910,62 € για αναθεώρηση και 504.885,04 € για Φ.Π.Α.), είναι σε ισοζύγιο με το ποσό της αρχικής σύμβασης, ως προς τις εκτελεσμένες εργασίες (πλην απολογιστικών & αναθεώρησης). Η δαπάνη (μη συμπεριλαμβανομένου Φ.Π.Α.), που προέκυψε από την αύξηση των ποσοτήτων των εργασιών ποσού 318.965,20 € σε σχέση με την αρχική σύμβαση, καλύφθηκε με ανάλωση των απρόβλεπτων δαπανών της αρχικής σύμβασης (251.357,00 €) και ανάλωση επί έλασσον δαπανών (67.608,21 €), σύμφωνα με το άρθρο 156 του Ν.4412/2016 .

Ο 5ος Τακτοποιητικός ΑΠΕ παρουσιάζει υπέρβαση ως προς τη συνολική δαπάνη εργασιών της αρχικής σύμβασης (προ κρατήσεων) κατά το ποσό των 173.562,70 € (συμπεριλαμβανομένου του ΦΠΑ), το οποίο αφορά αποκλειστικά την αύξηση της αναθεώρησης των εργασιών της αρχικής σύμβασης. Το ποσό αυτό μειώνεται λόγω αφαίρεσης τόκων προκαταβολής και λόγω της υπ’ αριθμ. 8719/21-05-2021 και της υπ΄αριθμ. 3235/28-02-2022 Ειδικών Διαταγών της Δ/νουσας Υπηρεσίας. Ήτοι συνολική υπέρβαση ως προς την αρχική Σύμβαση κατά το ποσό των 172.022,56 € (συμπεριλαμβανομένου του ΦΠΑ),

**Ο 5ος Τακτοποιητικός Ανακεφαλαιωτικός Πίνακας της 1ης Συμπληρωματική Σύμβασης** περιλαμβάνει εργασίες οι οποίες δεν περιλαμβάνονταν στην αρχική σύμβαση, αλλά κατέστησαν αναγκαίες λόγω απρόβλεπτων περιστάσεων κατά τη διάρκεια εκτέλεσής της (εγκεκριμένη τροποποίηση της στατικής μελέτης).

Η δαπάνη των εργασιών της 1ης Συμπληρωματικής Σύμβασης ποσού 167.666,67 € ήτοι (127.395,72 € για αξία εργασιών, 7.819,34 € για αναθεώρηση και 32.451,61 € για Φ.Π.Α.), είναι σε ισοζύγιο με το ποσό της 1ης Συμπληρωματικής Σύμβασης, ως προς το σύνολο των εκτελεσμένων εργασιών (πλην απολογιστικών & αναθεώρησης). Η δαπάνη (μη συμπεριλαμβανομένου Φ.Π.Α.), που προέκυψε από την αύξηση των ποσοτήτων των εργασιών ποσού 20.768,01 € σε σχέση με την 1η Σ.Σ.Ε, καλύφθηκε με ανάλωση των απρόβλεπτων δαπανών της 1ης ΣΣΕ (15.703,79 €) και ανάλωση επί έλασσον δαπανών (5.064,24 €), σύμφωνα με το άρθρο 156 του Ν.4412/2016.

Ο 5ος Τακτοποιητικός ΑΠΕ παρουσιάζει υπέρβαση ως προς το συνολικό ποσό της 1ης Συμπληρωματικής Σύμβασης κατά 9.075,98 € (συμπεριλαμβανομένου του ΦΠΑ), το οποίο αφορά αποκλειστικά την αύξηση της αναθεώρησης των εργασιών της 1ης Συμπληρωματικής Σύμβασης.

**Ο 5ος Τακτοποιητικός Ανακεφαλαιωτικός Πίνακας της 2ης Συμπληρωματική Σύμβασης** περιλαμβάνει εργασίες οι οποίες δεν περιλαμβάνονταν στην αρχική σύμβαση, αλλά κατέστησαν αναγκαίες λόγω απρόβλεπτων περιστάσεων κατά τη διάρκεια εκτέλεσής της, ήτοι από ευρήματα που επέβαλαν την στατική ενίσχυση της υφιστάμενης παλαιάς φέρουσας κατασκευής.

Η δαπάνη των εργασιών της 2ης Συμπληρωματικής Σύμβασης ποσού 340.252,12 € ήτοι (251.756,35 € για αξία εργασιών, 22.640,52 € για αναθεώρηση και 65.855,25 € για Φ.Π.Α.), είναι σε ισοζύγιο με το ποσό της 2ης Συμπληρωματικής Σύμβασης, ως προς το σύνολο των εκτελεσμένων εργασιών (πλην απολογιστικών & αναθεώρησης). Παρουσιάζεται επίσης μείωση των απολογιστικών κατά το ποσό των 754,28 € (με Φ.Π.Α.). Η δαπάνη (μη συμπεριλαμβανομένου Φ.Π.Α.), που προέκυψε από την αύξηση των ποσοτήτων των εργασιών ποσού 35.821,72 € σε σχέση με την 2η Σ.Σ.Ε, καλύφθηκε με ανάλωση των απρόβλεπτων δαπανών της 2ης ΣΣΕ (29.917,13 €) και ανάλωση επί έλασσον δαπανών (5.904,61 €), σύμφωνα με το άρθρο 156 του Ν.4412/2016 .

Ο 5ος Τακτοποιητικός ΑΠΕ παρουσιάζει συνολικά υπέρβαση κατά το ποσό των 27.195,97 € (συμπεριλαμβανομένου του ΦΠΑ), ως προς το συνολικό ποσό της 2ης Συμπληρωματικής Σύμβασης (ήτοι 27.950,25 € επιπλέον για αναθεώρηση αφαιρουμένης όμως της μείωσης των απολογιστικών κατά το ποσό των 754,28 €). Η υπέρβαση αυτή αντιστοιχεί στην αύξηση της αναθεώρησης των εργασιών της 2ης Συμπληρωματικής Σύμβασης.

Ο 5ος Τακτοποιητικός ΑΠΕ συνολικού ποσού 3.114.951,38 € (με Φ.Π.Α) παρουσιάζει υπέρβαση ως προς το συνολικό συμβατικό αντικείμενο όλων των Συμβάσεων, (αρχική σύμβαση, 1η & 2η Συμπληρωματική Σύμβαση) προ κρατήσεων, κατά το ποσό των 209.834,65 € (συμπεριλαμβανομένου του ΦΠΑ), το οποίο αφορά την αύξηση της αναθεώρησης όλων των εργασιών του έργου συνολικά. Η συνολική υπέρβαση διαμορφώνεται τελικά μετά από την αφαίρεση των προαναφερομένων κρατήσεων κατά το ποσό των 208.294,51 € (συμπεριλαμβανομένου του ΦΠΑ),

Με τον παρόντα 5ο Τακτοποιητικό Ανακεφαλαιωτικό Πίνακα Εργασιών γίνεται χρήση «επί έλασσον δαπανών», εντός των προβλεπόμενων ορίων και προϋποθέσεων που θέτει το εδάφιο β, της παραγράφου 3, του άρθρου 156, του Ν.4412/2016 καθώς συντρέχουν σωρευτικά οι κατωτέρω προϋποθέσεις :

1. δυνατότητα χρήσης των επί έλασσον δαπανών αναφέρεται ρητά στην διακήρυξη, τη σύμβαση και τα συμβατικά τεύχη.
2. Δεν τροποποιείται το «βασικό σχέδιο» της προκήρυξης ούτε οι προδιαγραφές του έργου, όπως περιγράφονται στα συμβατικά τεύχη, ούτε καταργείται ομάδα εργασιών της αρχικής σύμβασης
3. Δεν θίγεται η πληρότητα, ποιότητα και λειτουργικότητα του έργου
4. Δεν χρησιμοποιείται για την πληρωμή νέων εργασιών που δεν υπήρχαν στην αρχική σύμβαση
5. Δεν υπερβαίνει η δαπάνη αυτή, κατά τον τελικό εγκεκριμένο ΑΠΕ του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε αθροιστικά ποσοστό δέκα τοις εκατό (10%) της δαπάνης της αρχικής αξίας σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μια ομάδα εργασιών σε άλλη.

Με τον παρόντα 5ο Τακτοποιητικό Ανακεφαλαιωτικό Πίνακα εργασιών ικανοποιούνται οι προϋποθέσεις που τίθενται από το άρθρο 132 του Ν.4412/16 περί «τροποποίηση συμβάσεων κατά τη διάρκειά τους» και από το άρθρο 156 «Ειδικά θέματα τροποποιήσεων συμβάσεων κατά τη διάρκειά τους. Αυξομειώσεις εργασιών - Νέες εργασίες », καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ.

Ικανοποιούνται επίσης οι προϋποθέσεις που θέτει η κατευθυντήρια οδηγία 22 με αρ. πρωτ. 3802/14-06-17 / ΑΔΑ: 7ΜΥΤΟΞΤΒ-ΖΓΖ .

Ο ανάδοχος υπέγραψε χωρίς επιφύλαξη τον παρόντα 5ο ΤακτοποιητικόΑ.Π.Ε. .

Κατόπιν των ανωτέρω προτείνεται στην Οικονομική Επιτροπή να αποφασίσει :

την **έγκριση του 5ου Τακτοποιητικού Ανακεφαλαιωτικού Πίνακα Εργασιών** συνολικής δαπάνης 3.114.951,38 € (συμπεριλαμβανομένου του Φ.Π.Α), για την εκτέλεση του έργου: **«ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ»**

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* το με αριθμ. Πρωτ 10061/24-5-2023 έγγραφο της Δ/νσης Τεχνικών Υπηρεσιών του Δήμου που είχε διανεμηθεί
* την υπ αριθμ. 440/2018 (ΚΗΜΔΗΣ: (19AWRD004313523 2019-01-09) απόφαση της οικονομικής επιτροπής του Δήμου Λεβαδέων
* Την υπ αριθμ. 59/5037/15.01.2019 όμοια της Αποκεντρωμένης Διοίκησης Θεσσαλίας – Στερεάς Ελλάδας .
* Την από 22/03/2019 (19SYMV004669802 2019-03-26) σύμβαση κατασκευής του έργου
* τον 5ο Τακτοποιητικό ΑΠΕ , την αιτιολογική έκθεση που τον συνοδεύει
* το υπ’ αριθμ. 5243 /18-05-23 έγγραφο της Ειδικής Υπηρεσίας Διαχείρισης Επιχειρησιακού Προγράμματος του Υπουργείου Ανάπτυξης και Επενδύσεων, περί διατύπωσης θετικής γνώμης για τον 4ο ΑΠΕ .
* το υπ’ αριθμ. 4ο / 31-03-23 Πρακτικό, του Τεχνικού Συμβουλίου Δημοσίων Έργων Περιφερειακής Ενότητας Βοιωτίας, περί διάθεσης επί έλασσον δαπανών του 5ου Τακτοποιητικού ΑΠΕ.
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης .
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** τον **5**ο Τακτοποιητικό Ανακεφαλαιωτικό Πίνακα Εργασιών του έργου **«ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ» ,** ο οποίος ανέρχεται στο ποσό των 3.114.951,38 € (με Φ.Π.Α) και παρουσιάζει αύξηση ως προς το συμβατικό αντικείμενο όλων των συμβάσεων (αρχική, 1η Σ.Σ &3η Σ.Σ) , όπως αναλυτικά αναφέρεται στο εισηγητικό της παρούσης.

**Η απόφαση πήρε τον αριθμό 102**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Μερτζάνης Κων/νος |  |
| 7 |  | Παπαϊωάννου Λουκάς. |  |
| 8 |  | Σαγιάννης Μιχαήλ |  |
| 9 |  | Καπλάνης Κων/νος |  |
| 10 |  | Τόλιας Δημήτριος |  |
| 11 |  | Καραμάνης Δημήτριος |  |
| 12 |  | Χέβα Αθανασία |  |
| 13 |  | Τουμαράς Βασίλειος |  |
| 14 |  | Κατής Χαράλαμπος |  |
|  |  |  |  |